open-index/open-wikipedia-markdown huggingface dataset:
Στιμάγκα Κορινθίας

Η **Στιμάγκα** είναι ορεινό χωριό της Περιφερειακής Ενότητας Κορινθίας στην Πελοπόννησο.

## Γεωγραφικά - ιστορικά στοιχεία
Η Στιμάγκα βρίσκεται στο κέντρο του πρώην νομού Κορινθίας, σε απόσταση 29 χλμ. Δ.-ΝΔ. από την Κόρινθο (μέσω Άσσος - Κοκκώνι) και 16 χλμ. ΝΔ. από το Ζευγολατιό (έδρα δήμου). Είναι κτισμένη στις βόρειες πλαγιές του όρους Ευαγγελίστρια σε υψόμετρο 520 μέτρων.

Υπάρχουν διάφορες εκδοχές για την ονομασία του οικισμού, με την πιθανότερη εξ αυτών να συνδέεται με κάποιον στρατιωτικό της υστεροβυζαντινής περιόδου ονόματι Νικολός Σταμάγκας, στον οποίο οι Παλαιολόγοι φαίνεται να παραχώρησαν εδάφη στην ευρύτερη περιοχή.

Τα διάφορα αρχαιολογικά ευρήματα μαρτυρούν την κατοίκηση της περιοχής από αρχαιοτάτων χρόνων. Στην ευρύτερη περιοχή και στην  τοποθεσία "Καμάρι" βρισκόταν η γνωστή πόλη του 5ου αιω. π.Χ. Θυαμία, ενώ στα νοτιοδυτικά του χωριού, υπάρχουν *"λείψανα αρχαίου φρουρίου επί της κορυφής της Ευαγγελιστρίας και αρχαία ερείπια εις θέσιν Λάκκα-Εμάδε και Παληοκατούντι"*. Ο "πύργος της Ευαγγελίστριας" χρησίμευε την περίοδο της φραγκοκρατίας, ως οπτικός σύνδεσμος του Ακροκορίνθου με τα φρούρια της Στυμφαλίας και της δυτικής Κορινθίας (της αρχαίας Θυαμίας και του Κάστρου Φωκά). Το παλαιό Δημοτικό Σχολείο (του 1898) που βρίσκεται στην άκρη του χωριού έχει κηρυχθεί ιστορικό διατηρητέο μνημείο.

Οι κάτοικοι του χωριού ασχολούνται κυρίως με τη γεωργία και ειδικότερα με την καλλιέργεια σταφυλιών (σουλτανίνα) και ελιάς. Τα καλλιεργούμενα εδάφη υπολογίζονται σε 12.000 στρέμματα  σουλτανίνας και 5.000 ελαιώνες. Κάθε χρόνο, αρχές Σεπτεμβρίου, διοργανώνεται "Γιορτή Σταφυλιού" από τον Αγροτικό Συνεταιρισμό Στιμάγκας, τον Λαογραφικό και Χορευτικό Σύλλογο "Θύαμις" και τον Εκπολιτιστικό Σύλλογο Στιμάγκας.

## Διοικητικά στοιχεία
Ως οικισμός αναφέρεται, μετά την απελευθέρωση, το 1834 στο ΦΕΚ 19Α - 07/06/1834 να προσαρτάται στον τότε δήμο Νεμέας. Σύμφωνα με το σχέδιο Καλλικράτης, αποτελεί την τοπική κοινότητα Στιμάγκας που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 981 κατοίκους.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Κοινοτικό Στάδιο Ψευδά

Το **Κοινοτικό Στάδιο Ψευδά** είναι γήπεδο ποδοσφαίρου που βρίσκεται στο χωριό Ψευδάς της επαρχίας Λάρνακας. Χρησιμοποιείται κυρίως για ποδοσφαιρικούς αγώνες και είναι έδρα του ποδοσφαιρικού τμήματος της Ομόνοιας Ψευδά.

Κατηγορία:Στάδια ποδοσφαίρου στην Κύπρο
Υπουργείο Υποδομών και Μεταφορών

Το **Υπουργείο Υποδομών και Μεταφορών** ιδρύθηκε τον Νοέμβριο του 2016 από την κυβέρνηση του Αλέξη Τσίπρα και αποτελεί τον διάδοχο του Υπουργείου Περιβάλλοντος, Χωροταξίας και Δημοσίων Έργων. Πρώτος υπουργός υπήρξε ο Χρήστος Σπίρτζης.

Με την ανακοίνωση του ανασχηματισμού τον Μάρτιο του 2025, υπουργός ανέλαβε ο Χρίστος Δήμας, αναπληρωτής Υπουργός αρμόδιος για τις μεταφορές ο Κωνσταντίνος Κυρανάκης και υφυπουργός παρέμεινε ο Νίκος Ταχιάος.

## Ιστορία
Στις 3 Αυγούστου 1976 με τον Ν. 400/1976 το Υπουργείο Μεταφορών και Επικοινωνιών μετονομάστηκε σε Υπουργείο Συγκοινωνιών. Στις 26 Ιουλίου 1985 με τον Ν. 1558/1985 το Υπουργείο Συγκοινωνιών μετονομάστηκε σε Υπουργείο Μεταφορών και Επικοινωνιών. Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Μεταφορών και Επικοινωνιών μετονομάστηκε Υπουργείο Υποδομών, Μεταφορών και Δικτύων και στις 5 Νοεμβρίου 2009 με το Π.Δ. 189/2009, υπήχθησαν σε αυτό υπηρεσίες σχετικές με τα δημόσια έργα του πρώην Υπουργείου Περιβάλλοντος, Χωροταξίας και Δημοσίων Έργων (το οποίο στις 7 Οκτωβρίου 2009 με την ίδια ως άνω απόφαση του Πρωθυπουργού Γ. Παπανδρέου είχε μετονομαστεί σε Υπουργείο Περιβάλλοντος, Ενέργειας και Κλιματικής Αλλαγής). Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Α. Σαμαρά, το Υπουργείο Υποδομών, Μεταφορών και Δικτύων συγχωνεύτηκε στο Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων. Στις 24 Ιουνίου 2013, διαλύθηκε το Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων, και επανασυστάθηκε το Υπουργείο Υποδομών, Μεταφορών και Δικτύων με την μορφή την οποία είχε έως το 2012. Στις 31 Αυγούστου 2021, η μία θέση υφυπουργού ενισχύθηκε σε δύο υφυπουργούς έναν για κάθε ένα από τα χαρτοφυλάκια Υποδομών και Μεταφορών. Συνοπτικά:

## Γενικοί γραμματείς

## Αρμοδιότητες
Στις αρμοδιότητες του Υπουργείου Υποδομών, Μεταφορών και Δικτύων, μεταξύ άλλων, περιλαμβάνονταν:
* όλες οι αστικές συγκοινωνίες και υπεραστικές συγκοινωνίες
* τα ταξί και οι εμπορευματικές μεταφορές
* η τεχνολογία οχημάτων (προδιαγραφές, Κέντρα Τεχνικού Ελέγχου Οχημάτων (ΚΤΕΟ), πρατήρια υγρών καυσίμων)
* το ευρωπαϊκό δορυφορικό πρόγραμμα ραδιοπλοήγησης Galileo
* η οδική ασφάλεια (άδειες οδήγησης, Κώδικας Οδικής Κυκλοφορίας (KOK), point system, ψηφιακός ταχογράφος)
* τα δημόσια έργα (μέσω της Γενικής Γραμματείας Δημοσίων Έργων)
* τα δίκτυα ηλεκτρονικών επικοινωνιών
* η ραδιοφωνία και η τηλεόραση
* η διαχείριση του φάσματος συχνοτήτων
* η πιστοποίηση της ηλεκτρομαγνητικής συμβατότητας προϊόντων
* οι ραδιοερασιτέχνες (ham radio), τα ραδιοταξί και η ζώνη συχνοτήτων πολιτών (citizen band)
* η υποστήριξη των τεχνολογιών πληροφορίας και επικοινωνιών (ΤΠΕ)
* οι ραδιοεπικοινωνίες πλοίων

## Διατελέσαντες Υπουργοί
### Υπουργοί Μεταφορών και Επικοινωνιών

### Υπουργοί Συγκοινωνιών

### Υπουργοί Μεταφορών και Επικοινωνιών

### Υπουργοί Υποδομών και Μεταφορών

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Σοφία Γιαγκελλόνων, μαργραβίνα του Βρανδεμβούργου-Άνσμπαχ

Η **Σοφία**, πολων. Zofia Jagiellonka (6 Μαΐου 1464 - 5 Οκτωβρίου 1512) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε μαργραβίνα του Βρανδεμβούργου-Άνσμπαχ.

## Βιογραφία
Ήταν η δεύτερη κόρη του Καζίμιρ Δ΄ της Πολωνίας & μεγάλου δούκα της Πολωνίας και της Ελισάβετ των Αψβούργων, κόρης του Αλβέρτου Β΄ δούκα της Αυστρίας & βασιλιά της Ουγγαρίας, Βοημίας, Γερμανίας.

## Οικογένεια
Παντρεύτηκε το 1475 τον Φρειδερίκο Α΄ των Χοεντσόλερν μάργραβο του Βρανδεμβούργου-Άνσμπαχ και είχε τέκνα:
* Καζίμιρ 1481-1527, μαργράβος του Βρανδεμβούργου-Μπαϊρόιτ.
* Μαργαρίτα 1483-1532.
* Γεώργιος 1484-1543, μαργράβος του Βρανδεμβούργου-Άνσμπαχ.
* Σοφία 1485-1537, παντρεύτηκε τον Φρειδερίκο Β΄ των Πιάστ-Σιλεσίας δούκα της Λεγκνίτσα.
* Άννα 1487-1539, παντρεύτηκε τον Βεντσέσλαο Β΄ των Πιάστ, δούκα του Τσέσυν.
* Αλβέρτος 1490-1568, δούκας της Πρωσίας.
* Ιωάννης 1493-1525, αντιβασιλιάς της Βαλένθια.
* Ελισάβετ 1494-1518, παντρεύτηκε τον Ερνέστο, μαργράβο του Μπάντεν-Ντούρλαχ.
* Βαρβάρα 1495-1552, παντρεύτηκε τον Γεώργιο Γ΄, λαντγράβο του Λόιχτενμπεργκ.
* Φρειδερίκος 1497-1536, μέλος του Συλλόγου (canon) του καθεδρικού στο Βύρτσμπουργκ και στο Σάλτσμπουργκ.
* Γουλιέλμος 1498-1563, αρχιεπίσκοπος της Ρίγας.
* Ιωάννης Αλβέρτος 1499-1550, αρχιεπίσκοπος του Μαγδεβούργου.
* Γκούμπρεχτ 1503-1528, μέλος του Συλλόγου (canon) του καθεδρικού στο Μπάμπεργκ.

## Πρόγονοι

## Παραπομπές

## Πηγές
* K. Baczkowski: Polish history of late-medieval, Kraków 1999, ISBN 83-85719-40-7, p. 230, 236, 249.
* M. Duczmal: Jagiellonowie. Biographical Lexicon, Poznań-Kraków 1996, ISBN 83-08-02577-3, pp. 495–507.
* W. Dworzaczek: Genealogy, Warsaw, 1959.
* E. Rudzki: Polish queens, vol. 1, Warsaw 1990, p. 134, 141, 148, 153, 154.
* Z. Wdowiszewski: Genealogy of the House of Vasa and Jagiello of Poland, Kraków 2005, pp. 110–112.
* Ward, A.W.; Prothero, G.W.; Leathes, Stanley, eds. (1934). The Cambridge Modern History. XIII. Cambridge at the University Press.

Κατηγορία:Οίκος των Γιαγκελλόνων
Κατηγορία:Μαργραβίνες του Βρανδεμβούργου-Άνσμπαχ
Κατηγορία:Πολωνές πριγκίπισσες
Χέντβιχ Γιαγκιέλλον (1408-1431)

Η **Χένβιχ**/Γιαντβίγκα, κόρη του Γιογκάιλα, λιθουαν. Jadvyga Jogailaitė (8 Απριλίου 1408 - 8 Δεκεμβρίου 1431) από τον Οίκο ων Γιαγκελλόνων ήταν κόρη του μεγάλου δούκα της Λιθουανίας.

## Βιογραφία
Ήταν η δεύτερη κόρη (και μόνο τέκνο από τον 3ο γάμο) του Λαδίσλαου Β΄ μεγάλου δούκα της Λιθουανίας & (λόγω του 1ου του γάμου) βασιλιά της Πολωνίας και της 2ης συζύγου του Άννας, κόρης του Γουλιέλμου κόμη του Τσέλιε.

Ήταν διάδοχος στη Λιθουανία και την Πολωνία ως το 1424, οπότε γεννήθηκε ο πρώτος γιος του Λαδίσλαου Β΄ από την 4η σύζυγό του Σοφία του Χαλσχάνυ. Απεβ. 23 ετών και φήμες έλεγαν ότι τη δηλητηρίασε η μητριά της Σοφία. 

Η μητέρα τής Χέντβιχ, η Άννα, ήταν κόρη του Καζιμίρ Γ΄ του *Μεγάλου*, βασιλιά της Πολωνίας, έτσι με τον 3ο γάμο του ο Λαδίσλαος Β΄ νομιμοποίησε τη διατήρηση της Πολωνίας. Μάλιστα η Χέντβιχ έλαβε το όνομα της 1ης συζύγου τού Βλαδίσλαου Α΄, της Γιανβίγκα των Καπετιδών-Ανζού, η οποία είχε κυβερνήσει ως *βασιλιάς*, αντί ως *βασιλική-σύζυγος*.

Όταν ήταν εμφανές ότι η Άννα δεν μπορούσε να κάνει άλλα παιδιά, η Χέντβιχ ανακηρύχθηκε -ως το μόνο ως τώρα τέκνο του Λαδίσλαου Β΄- επίσημα διάδοχος του θρόνου στη Συνέλευση στη Γιέντλνια το 1413. Το 1416 απεβίωσε η Άννα και ο Λαδίσλαος Β΄ νυμφεύτηκε την Ελισάβετ Γκρανόβσκα (το 1417) και μετά την Σοφία του Χαλσχάνυ (το 1422). Η Χεντβιχ ανατράφηκε από τις δύο αυτές μητριές της.

## Πρόγονοι

## Παραπομπές


## Πηγές
* Duczmal, Małgorzata (2012). Jogailaičiai (in Lithuanian). translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

Κατηγορία:Οίκος των Γιαγκελλόνων
Κατηγορία:Πολωνές πριγκίπισσες
Κατηγορία:Ενταφιασμοί στον Καθεδρικό Ναό της Κρακοβίας
Άγιος Καζίμιρ

Ο **Άγιος Καζίμιρ**, πολων. Kazimierz, λιθουαν. Kazimieras, (3 Οκτωβρίου 1458 - 4 Μαρτίου 1484) από τον Οίκο των Γιαγκελλόνων ήταν πρίγκιπας της Πολωνίας & Λιθουανίας.

## Βιογραφία
Ήταν ο δευτερότοκος γιος του Καζίμιρ Δ΄ της Πολωνίας & μεγάλου δούκα της Λιθουανίας και της Ελισάβετ των Αψβούργων, κόρης του Αλβέρτου Β΄ δούκα της Αυστρίας & βασιλιά της Ουγγαρίας, Βοημίας, Γερμανίας.

Διδάχθηκε από τον Γιοχάννες Λονγκίνους, Πολωνό χρονικογράφο και διπλωμάτη. Το 1471 ο μεγαλύτερος αδελφός του Βλαδίσλαος Β΄ εξελέγη βασιλιάς της Βοημίας, έτσι ο Καζίμιρ έγινε διάδοχος. Στα 13 έτη του συμμετείχε στη στρατιωτική επιχείρηση  εγκατάστασής του ως βασιλιά της Ουγγαρίας, κάτι που δεν επιτεύχθηκε. Έγινε γνωστός για την ευσέβειά του, την αφιέρωσή του στον Θεό, τη γενναιοδωρία του προς τους ασθενείς και τους πένητες. Αρρώστησε, πιθανώς από φυματίωση, και απεβίωσε 25 ετών. Τάφηκε στον καθεδρικό του Βίλνιους και από τότε άρχισε η λατρεία του. Η αγιοποίησή του ξεκίνησε από τον αδελφό του Σιγισμούνδο Α΄ της Πολωνίας και η παράδοση αναφέρει ότι αγιοποιήθηκε το 1521.

## Πρόγονοι

## Παραπομπές

## Πηγές
* Česnulis, Vytautas (2014-09-27). "Kun. F. Nevieros kūrybinio palikimo papildymas" (PDF). Voruta (in Lithuanian). 13 (803). ISSN 1392-0677.
* Duczmal, Małgorzata (2012). Jogailaičiai (in Lithuanian). translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.

Κατηγορία:Οίκος των Γιαγκελλόνων
Ταρσινά Κορινθίας

Τα **Ταρσινά** είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 80 μέτρων.

## Γενικά στοιχεία
Τα Ταρσινά βρίσκονται στο κέντρο του πρώην νομού Κορινθίας, σε απόσταση 19 χλμ. Δ. από την Κόρινθο (μέσω Άσσος - Κοκκώνι) και 7 χλμ. Δ.-ΒΔ. από το Ζευγολατιό (έδρα δήμου). Είναι κτισμένα στην πεδιάδα της Βόχας, δίπλα και νοτιοδυτικά από την Πουλίτσα από την οποία χωρίζεται με την Ολυμπία Οδό. Ανατολικά περνά ο χείμαρρος "Περιστερώνα" και δυτικά η "Φίλιζα" που είναι πλούσιοι σε βλάστηση από πλατάνια και βελανιδιές. Σύμφωνα με την παράδοση ιδρύθηκε το 1835 με 1836 από κατοίκους  του χωριού Ταρσός της περιοχής του Φενεού Κορινθίας και αρχικά ονομαζόταν  "Ταρσινά Καλύβια". 

Ως οικισμός αναφέρονται επίσημα το 1879 στο ΦΕΚ 50Α - 25/07/1879 να προσαρτάται στο δήμο Κορινθίων. Σύμφωνα με το σχέδιο Καλλικράτης, αποτελεί την τοπική κοινότητα Ταρσινών που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 374 κατοίκους.

## Αξιοθέατα
Στη βορειοανατολικά άκρη του χωριού είναι ο κοιμητηριακός βυζαντινός ναός της Μεταμόρφωσης του Σωτήρα ή Αγία Σωτήρα. Η εκκλησία πιθανολογείται ότι κτίστηκε τέλη 12ου με αρχές 13ου αιώνα Στα νότια είναι ο σταυροειδής εγγεγραμμένος με οκτάπλευρο τρούλο ναός της Ευαγγελίστριας ο οποίος είναι *"μονόχωρο ναΰδριο του τέλους του 19ου αιώνα που διατηρεί εντοιχισμένα μαρμάρινα αρχιτεκτονικά μέλη βυζαντινής εποχής, προερχόμενα από προϋπάρχοντα ναό"* και έχει χαρακτηριστεί ως ιστορικό διατηρητέο μνημείο

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Βάση δεδομένων Léonore

**Η βάση Léonore**, ή η **βάση δεδομένων Léonore**, είναι γαλλική βάση δεδομένων στην οποία καταγράφονται τα μέλη του Εθνικού Τάγματος της Λεγεώνας της Τιμής . Στη βάση δεδομένων περιλαμβάνονται  μέλη που εντάχθηκαν στο τάγμα  από τις αρχές του 1802 και πέθαναν πριν από το 1977.  

Έως τον Ιανουάριο του 2014, η βάση αριθμούσε 390.000 εγγραφές.

## Παραπομπές


## Εξωτερικοί σύνδεσμοι
* 

Κατηγορία:Λεγεώνα της Τιμής
Κατηγορία:Αρχεία στη Γαλλία
Κατάλογος ελληνικών ταινιών δεκαετίας 2010

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν την δεκαετία του 2010.
## Kατάλογος

## Παραπομπές

Κατηγορία:Ελληνικές ταινίες ανά δεκαετία
Άννα Γιαγκελλόνων, δούκισσα της Πομερανίας

Η **Άννα**, πολων. Anna Jagiellonka (12 Μαρτίου 1476 - 12 Αυγούστου 1503) από τον Οίκο των Γιαγκελλόνων ήταν πριγκίπισσα της Πολωνίας και με τον γάμο της έγινε δούκισσα της Πομερανίας.

## Βιογραφία
Ήταν η τρίτη κόρη του Καζίμιρ Δ΄ της Πολωνίας & μεγάλου δούκα της Λιθουανίας και της Ελισάβετ των Αψβούργων, κόρης του Αλβέρτου Β΄ δούκα της Αυστρίας & βασιλιά της Ουγγαρίας, Βοημίας, Γερμανίας.

## Οικογένεια
Παντρεύτηκε το 1490 τον Μπόγκισλαβ Ι΄ δούκα της Πομερανίας και είχε τέκνα:
* Καζίμιρ Η΄ 1494-1518, απεβ. 24 ετών.
* Σοφία 1498-1568, παντρεύτηκε τον Φρειδερίκο Α΄ της Δανίας.
* Γεώργιος Α΄ 1493-1531, δούκας της Πομερανίας.
* Άννα 1492-1550, παντρεύτηκε τον Γεώργιο Α΄ των Πιαστ-Σιλεσίας δούκα του Μπζεκ.
* Μπάρνιμ Θ΄ 1501-1573, δούκας της Πομερανίας.
* Ελισάβετ απεβ. πριν το 1518, ηγουμένη στη μονή τού Κρουμμίν.

## Πρόγονοι

## Παραπομπές

## Πηγές
* Krzysztof Baczkowski: Dzieje Polski późnośredniowiecznej, Kraków 1999, p. 181, 249.
* Małgorzata Duczmal: Jagiellonowie. Leksykon biograficzny, Poznań-Kraków 1996, pp. 37–43.
* J. Ekes: Anna Jagiellonka, [in:] Encyklopedia historii Polski. Dzieje polityczne, vol. 1, Warszawa 1994, p. 25.
* Edward Rymar: Rodowód książąt pomorskich, vol. 2, Szczecin 1995, pp. 105–109.
* Fryderyk Papée: in: Polish Biographical Dictionary. vol. 1: Kraków: Polish Academy of Learning – Gebethner and Wolff Editorial, 1936, pp. 125–126. Reprint: National Ossoliński Institute, Kraków 1989.

Κατηγορία:Οίκος των Γιαγκελλόνων
Κατηγορία:Πολωνές πριγκίπισσες
Τζέιμς Μάνγκολντ

Ο **Τζέιμς Μάνγκολντ** (Νέα Υόρκη, 16 Δεκεμβρίου 1963) είναι Αμερικανός σκηνοθέτης, σεναριογράφος και παραγωγός. Έχει σκηνοθετήσει, μεταξύ άλλων, τις ταινίες Το κορίτσι που άφησα πίσω (Girl, Interrupted, 1999), Walk the Line (2005) και Κόντρα σε Όλα (Ford v Ferrari, 2019). Για την ταινία Λόγκαν (Logan, 2017), απέσπασε υποψηφιότητα για Όσκαρ Καλύτερου Προσαρμοσμένου Σεναρίου.

## Πρώτα Χρόνια
Γεννήθηκε το 1953 στη Νέα Υόρκη και είναι γιος του καλλιτέχνη Ρόμπερτ Μάνγκολντ και της Σύλβια Μάνγκολντ.

## Καριέρα
Έκανε το σκηνοθετικό του ντεμπούτο το 1995 με την, χαμηλού μπάτζετ, ταινία Heavy. Το 1997 έγραψε και σκηνοθέτησε την ταινία Cop Land, στην οποία πρωταγωνιστούσαν οι Σιλβέστερ Σταλόνε, Ρόμπερτ Ντε Νίρο, Χάρβεϊ Καϊτέλ και Ρέι Λιότα. Η ταινία έλαβε πολύ καλές κριτικές, ενώ ήταν και εμπορική επιτυχία. Οι επόμενες δύο ταινίες του, Το κορίτσι που άφησα πίσω και Κέιτ και Λίοπολντ δεν έτυχαν της ίδιας ανταπόκρισης από τους κριτικούς, ούτε και από το κοινό. Το 2003, ο Μάνγκολντ δοκίμασε την τύχη του στο ψυχολογικό θρίλερ Ταυτότητα, το οποίο ικανοποίησε κοινό και κριτικούς, ενώ το 2005 σκηνοθέτησε τη βιογραφική ταινία Walk the Line, με θέμα τη ζωή του Τζόνι Κας και στο οποία πρωταγωνιστούσαν οι Χοακίν Φίνιξ και Ρις Γουίδερσπουν. Η ταινία έτυχε της καθολικής αποδοχής κριτικών και κοινού και προτάθηκε για 5 Όσκαρ, κερδίζοντας τελικά ένα, το Όσκαρ Α΄ Γυναικείου Ρόλου για τη Γουίδερσπουν.  

Το 2007 δοκίμασε την τύχη του στο Γουέστερν, με την ταινία Το τελευταίο τρένο για τη Γιούμα, με πρωταγωνιστές τους Ράσελ Κρόου και Κρίστιαν Μπέιλ. Παρά την σχετική αποτυχία της εμπορικά, η ταινία έλαβε άκρως θετικές κριτικές.  Το 2010 σκηνοθέτησε την ταινία Επικίνδυνες Παρέες, με τους Τομ Κρουζ και Κάμερον Ντίαζ, χωρίς ιδιαίτερη κριτική και εμπορική επιτυχία. Το 2013 και το 2017, έχοντας υπογράψει συμβόλαιο με τη Μάρβελ, σκηνοθέτησε δύο ταινίες για το Γούλβεριν. Η πρώτη με τίτλο Γούλβεριν, τα πήγε καλά εμπορικά, ενώ η δεύτερη με τίτλο Λόγκαν, αποθεώθηκε από κοινό και κριτικούς, τόσο για την σκηνοθεσία του Μάνγκολντ, όσο και για τις ερμηνείες των Χιου Τζάκμαν και Πάτρικ Στιούαρτ.

Η πιο πρόσφατη ταινία του είναι αυτή με τον τίτλο *[[Κόντρα σε Όλα]]* , και είχε ως πρωταγωνιστές τους Ματ Ντέιμον και Κρίστιαν Μπέιλ, με κεντρικό θέμα την κόντρα της Φορντ και της Φερράρι στον αγώνα Αγώνα της Λε Μαν το 1966 και η οποία είχε προϋπολογισμό 97,6 εκατομμύρια δολλάρια. Έλαβε αποθεωτικές κριτικές και εξελίχθηκε σε μεγάλη εμπορική επιτυχία, αποσπώντας 4 υποψηφιότητες για Όσκαρ, μεταξύ αυτών και το Όσκαρ Καλύτερης Ταινίας.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Φρειδερίκος Γιαγκελλόνων

Ο **Φρειδερίκος**, πολων. Fryderyk Jagiellończyk (27 Απριλίου 1468 - 14 Μαρτίου 1503) από τον Οίκο των Γιαγκελλόνων ήταν αρχιεπίσκοπος του Γκνιέζνο, επίσκοπος της Κρακοβίας και πρωτεύων (primatus) της Πολωνίας.

## Βιογραφία
Ήταν ο έκτος γιος του Καζίμιρ Δ΄ της Πολωνίας & μεγάλου δούκα της Λιθουανίας και της Ελισάβετ των Αψβούργων, κόρης του Αλβέρτου Β΄ δούκα της Αυστρίας & βασιλιά της Ουγγαρίας, Βοημίας, Γερμανίας.

Γεννήθηκε στην Κρακοβία και η μητέρα του, που είχε 12 παιδιά, ήταν γνωστή ως "η μητέρα (matka) των Γιαγκελλόνων". Κυβέρνησε τις δύο επισκοπές του με αφοσίωση. Μερίμνησε για τη λατρεία των αγίων, τη σωστή εκπαίδευση των κληρικών, φρόντισε για τη λειτουργική ζωή, διεξήγε επισκοπικές και τοπικές συνόδους. Ασχολήθηκε με τη λειτουργία, την ίδρυση και την ανακαίνιση των εκκλησιών, περιλαμβανομένων των ανακαινίσεων των καθεδρικών της Κρακοβίας και του Γκνιέζνο.

## Πρόγονοι

## Παραπομπές

## Πηγές
* Hubert Kaczmarski, Votes of Polish Primates, Warsaw 1988.
* Piotr Nitecki, The Bishops of the Church in Poland in the year 965, Warsaw 2000. ISBN 83-211-1311-7.

Κατηγορία:Οίκος των Γιαγκελλόνων
Κατηγορία:Ενταφιασμοί στον Καθεδρικό Ναό της Κρακοβίας
Εξωτικές βιταμίνες

Οι ***Εξωτικές βιταμίνες *** γνωστή και με τον τίτλο ***Ερωτικές βιταμίνες*** είναι ελληνική κωμική ταινία παραγωγής του 1964 σε σκηνοθεσία Σωκράτη Καψάσκη και σενάριο του Γεωργίου Ρούσσου, βασισμένο στο ομότιτλο θεατρικό του έργο. Πρωταγωνιστούν οι Νίκος Σταυρίδης, Νάντια Χωραφά και η Σαπφώ Νοταρά.**
 
## Πλοκή
Ο Πέτρος είναι ένας γυναικοκατακτητής που ζει με την οικονόμο του, την κυρα-Λένη, σε ένα μεγάλο διαμέρισμα στην Αθήνα. Η Μαρία, μια νεαρή κοπέλα, η οποία είναι η τρίτη ξαδέλφη του Πέτρου, ζει στην Κρήτη. Προκειμένου να αποφύγει την πίεση των γονιών της για να παντρευτεί έναν Κρητικό, τον Μανωλιό, έρχεται στην Αθήνα και φιλοξενείται στο διαμέρισμα του Πέτρου.

Η Μαρία ερωτεύεται τον Πέτρο, ο οποίος την αγαπά μεν, αλλά δεν της δίνει την παραμικρή σημασία ερωτικά. Απογοητευμένη απο την αδιαφορία που της δείχνει, αποφασίζει να ακολουθήσει τη συμβουλή της οικονόμου του ύστερα από την επιμονή της, η οποία τη φέρνει σε επαφή με μια τσιγγάνα που φτιάχνει ερωτικά ματζούνια. Η Μαρία ποτίζει τον Πέτρο διάφορα βότανα και ερωτικά φίλτρα, τα οποία ομως του προκαλούν κοιλόπονο. Ο Πέτρος αρρωσταίνει και αρχίζουν ατελείωτες επισκέψεις τεσσάρων γιατρών στο σπίτι του με αντικρουόμενες απόψεις και συμβούλια μεταξύ τους.

Όταν ο Πέτρος μάθει την αλήθεια από την κυρα-Λένη, από τη μια εκπλήσσεται ευχάριστα και από την άλλη αποφασίζει να εκδικηθεί τους γιατρούς που δεν μπόρεσαν να βρουν τι έχει.

## Διανομή ρόλων
*Νίκος Σταυρίδης ως Πέτρος Κανάκης
*Νάντια Χωραφά ως Μαρία 
*Σαπφώ Νοταρά ως κυρα-Λένη
*Γιάννης Γκιωνάκης ως Φωστέρης (γιατρός)
*Μάρθα Βούρτση ως Λόλα Πουλάκη (νευροστομαχολόγος) 
*Τάκης Μηλιάδης ως Κουρουπίδης (στομαχολόγος) 
*Σταύρος Ξενίδης ως Περικλής (γιατρός) 
*Ζαννίνο ως χειρομαλάκτης γιατρός
*Καίτη Λαμπροπούλου ως Κικίτσα
*Ζωή Φυτούση ως Λιλίκα Καραφωτιά
*Κώστας Καζάκος ως Μανωλιός
*Δέσποινα Παναγιωτίδου ως κυρα-Ζαμπιά

## Κυκλοφορία
Η ταινία έκανε πρεμιέρα την 1η Μαρτίου 1964 στις κινηματογραφικές αίθουσες Ομόνοια, Τρίανον στην Αθήνα, 
ενώ ταυτόχρονα ξεκίνησε και η προβολή της στις αίθουσες Τερψιθέα στον Πειραιά και Κάστρο στην Καλαμάτα.

## Παραπομπές

## Εξωτερικοί σύνδεσμοι
* 
* 

Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Σωκράτη Καψάσκη
Κατηγορία:Ταινίες γυρισμένες στην Αθήνα 
Κατηγορία:Ταινίες του 1964
Κατηγορία:Ελληνικές ταινίες της δεκαετίας 1960
Οικονομικό Φόρουμ Δελφών

Το **Οικονομικό Φόρουμ των Δελφών** είναι μη κερδοσκοπικός, μη κομματικός  οργανισμός, ο οποίος ιδρύθηκε το 2016 και διατηρεί την έδρα του στην Ελλάδα, στην πόλη της Αθήνας. Η λειτουργία του φόρουμ βασίζεται στην στενή συνεργασία του με τις δημόσιες οργανώσεις, τους κοινωνικούς φορείς, τις επιχειρήσεις και τα άτομα.  Οι Δελφοί του νομού Φωκίδας αποτελούν τον τόπο των ετήσιων συναντήσεων των συνεδρίων που διοργανώνει ο οργανισμός.

Συμμετέχουν ακαδημαϊκοί, πολιτικοί, επιχειρηματίες και κορυφαίοι εμπειρογνώμονες, σε μια προσπάθεια να αντιμετωπισθούν οι σύγχρονες προκλήσεις που επηρεάζουν την Ελλάδα και τη γύρω περιοχή. Η ανάπτυξη νέων στρατηγικών μέσα από αλλαγές και δομικές μεταρρυθμίσεις με σκοπό την επίτευξη  βιώσιμων και κοινωνικά υπεύθυνων αναπτυξιακών μοντέλων διακυβέρνησης,με γεωγραφικό προσδιορισμό την Ελλάδα, την Ευρώπη και την ευρύτερη περιοχή της ανατολικής Μεσογείου, αποτελεί τον στόχο που πρέπει να επιτύχει η εκάστοτε ετήσια διοργάνωση,

Ο ιδρυτής του φόρουμ Συμεών Τσομώκος,  αναφέρει ως μέρος του οράματος του για τους Δελφούς:  *να καταστεί ένα μέρος όπου πολιτικοί και αξιωματούχοι από αντίπαλα πολιτικά και ιδεολογικά στρατόπεδα θα μπορούν να συζητήσουν και να συνεννοηθούν για κάποια βασικά πράγματα*.

Ενδιαφέρον παρουσιάζουν, επίσης, οι ζωντανές και οι δορυφορικές  διαδικτυακές εκδηλώσεις  που διοργανώνει το φόρουμ, θέτοντας επίκαιρους προβληματισμούς προς ανοικτή συζήτηση, αναζητώντας διεξόδους στα κοινωνικοοικονομικά προβλήματα. Μέχρι σήμερα έχουν πραγματοποιηθεί τέσσερις   συναντήσεις στους Δελφούς με την συμμετοχή το έτος 2019 να αγγίζει τους 3.200 συνέδρους.

## Παραπομπές


## Εξωτερικοί σύνδεσμοι
* Ιστότοπος Οικονομικού φόρουμ Δελφών

Κατηγορία:Κοινωνική οικονομία
Κατηγορία:Μη κερδοσκοπικοί οργανισμοί
Κατηγορία:Κοινά
Καλλιόπη Βέττα

Η **Καλλιόπη Βέττα** είναι Ελληνίδα τραγουδίστρια και πολιτικός και βουλευτής. 

## Βιογραφία
Γεννήθηκε και μεγάλωσε στο Λιβαδερό Κοζάνης.

Σπούδασε στο Πανεπιστήμιο της Μόσχας στο Τμήμα Φυσικής Αγωγής και Αθλητισμού και Μονωδία στο Ωδείο Αθηνών, ενώ ομιλεί Αγγλικά και Ρώσικα.

## Επαγγελματική σταδιοδομία
Εργάστηκε ως καθηγήτρια Φυσικής Αγωγής στην Πρωτοβάθμια Εκπαίδευση και ως προπονήτρια βόλεϊ σε παιδικές ομάδες.
Είναι ερμηνεύτρια, με μεγάλη προσωπική δισκογραφία και συμμετοχές σε πολλές διεθνείς παραγωγές και δισκογραφικές συλλογές. Έχει συνεργαστεί με σπουδαίους δημιουργούς, όπως οι: Μ. Θεοδωράκης, Lorenna McKennitt, Nicola Piovanni, Γιάννης Κ. Ιωάννου, Γ. Μαρκόπουλος, Χρ. Λεοντής, Π. Θαλασσινός, Μ. Πασχαλίδης, Γ. Σπανός, Μ. Πλέσσας, Μ. Ελευθερίου, Μ. Γρηγορίου κ.ά.

Έχει επίσης συνεργαστεί με σπουδαίους Έλληνες και ξένους ερμηνευτές, συμμετέχοντας σε πολλές μουσικο-θεατρικές παραστάσεις και συναυλίες εντός και εκτός Ελλάδας, ενώ έχει πραγματοποιήσει προσωπικές συναυλίες στις όπερες του Χαρκόβου της Ουκρανίας, του Καΐρου, της Αστανά του Καζακστάν, στο Βερολίνο, στη Σμύρνη, στην Κύπρο, στην Βασιλεία της Ελβετίας κ.λπ., καθώς και με την Λαϊκή Ορχήστρα Μίκης Θεοδωράκης στο Ηρώδειο, στον Λυκαβηττό, σε πόλεις της Αυστραλίας, στην Κύπρο, στην Κωνσταντινούπολη και αλλού.
## Κοινωνική & Πολιτική Δράση
Το 2014 εξελέγη Περιφερειακή Σύμβουλος στην Περιφέρεια Αττικής με την παράταξη «Δύναμη Ζωής» και διετέλεσε μέλος της Γ.Σ. της Ένωσης Περιφερειών Ελλάδας και της Επιτροπής Πολιτισμού και Αθλητισμού της Περιφέρειας Αττικής έως το 2019.

Στις εκλογές του 2019 και του 2023 εξελέγη βουλευτής της Π.Ε. Κοζάνης με τον ΣΥΡΙΖΑ.

Είναι μέλος της Διαρκούς Επιτροπής Μορφωτικών Υποθέσεων της Βουλής, καθώς και της Ειδικής Μόνιμης Επιτροπής Προστασίας Περιβάλλοντος.

Είναι αντιπρόεδρος στην κοινοβουλευτική ομάδα φιλίας Ελλάδας – Εσθονίας και συμμετέχει επίσης στις κοινοβουλευτικές ομάδες φιλίας Ελλάδας-Ρωσίας, Ελλάδας-ΗΠΑ και Ελλάδας-Κίνας.

Διετέλεσε για τρεις χρονιές Πρέσβειρα του #Be Active (Πανευρωπαϊκό Πρόγραμμα για τον Μαζικό Αθλητισμό της Ευρωπαϊκής Επιτροπής) και είναι μέλος της Εκτελεστικής Επιτροπής της Παραολυμπιακής Ελληνικής Επιτροπής - υπεύθυνη Δημοσίων Σχέσεων.

## Παραπομπές


Κατηγορία:Ελληνίδες τραγουδίστριες
Κατηγορία:Βουλευτές Κοζάνης
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Απόφοιτοι του Ωδείου Αθηνών
Πικέρνη

* Νέα Πικέρνη Βουπρασίας
* Πικέρμι Αττικής
* Πικέρνης Αρκαδίας
* Πικέρνη (Αλβανία)
Νεράντζα Κορινθίας

Η **Νεράντζα** είναι παραθαλάσσιο χωριό της Περιφερειακής Ενότητας Κορινθίας στην Πελοπόννησο με υψόμετρο 5 μέτρων.

## Γενικά στοιχεία
Η Νεράντζα βρίσκεται στις νότιες ακτές του Κορινθιακού, σε απόσταση 18 χιλιομέτρων Δ.-ΒΔ. από την Κόρινθο (μέσω Άσσος - Βραχάτι) και 8 χιλιομέτρων ΒΔ. από το Ζευγολατιό (έδρα δήμου). Τον οικισμό  δημιούργησαν κάτοικοι από τα Τρίκαλα Κορινθίας γι΄ αυτό και πολιούχος τους είναι ο Άγιος Βλάσιος. Η εκκλησία που έκτισαν προς τιμή του το 1835 είναι μονόκλιτη βασιλική. Οι κάτοικοι ασχολούνται με τη γεωργία αν και το καλοκαίρι είναι σημαντικό παραθεριστικό θέρετρο της Κορινθίας και της Αθήνας, το οποίο διαθέτει οργανωμένη παραλία, ξενοδοχείο, πολλά ενοικιαζόμενα δωμάτια καθώς και κέντρα εστίασης. 

Ως οικισμός αναφέρεται, μετά την απελευθέρωση, το 1834 στο ΦΕΚ 19Α - 07/06/1834 να προσαρτάται στην τότε κοινότητα Απίας. Το 1927 με το ΦΕΚ 132Α - 01/07/1927 ορίστηκε έδρα της ομώνυμης νεοσυσταθείσας κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Νεράντζης που υπάγεται στη δημοτική ενότητα Βέλου του Δήμου Βέλου - Βόχας και σύμφωνα την απογραφή του 2011 έχει πληθυσμό 636 κατοίκους.

## Εξωτερικοί σύνδεσμοι

* Ιερός ναός Αγίου Βλασίου Νεράντζας  από τον ιστότοπο https://www.vocha.gr/ 

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Ευαγγελίστρια Κορινθίας

Η **Ευαγγελίστρια** είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 30 μέτρων.

## Γεωγραφικά - ιστορικά στοιχεία
Η Ευαγγελίστρια βρίσκεται στο κέντρο του πρώην νομού Κορινθίας, σε απόσταση 15 χλμ. Δ. από την Κόρινθο και 4 χλμ. ΒΔ. από το Ζευγολατιό (έδρα δήμου). Είναι κτισμένο στην πεδιάδα της Βόχας, δίπλα στην παλαιά Εθνική Οδό Αθηνών - Πατρών (Εθνική Οδός 8) και τα νότια παράλια του Κορινθιακού. Αποτελεί την ανατολική συνέχεια της Πουλίτσας και η εκκλησία του Αγίου Νικολάου έχει χαρακτηριστεί ως *"οίκημα χρήζον ειδικής κρατικής προστασίας"*. 

Ως οικισμός αναφέρεται, μετά την απελευθέρωση, το 1834 με την παλιά ονομασία από την εποχή της τουρκοκρατίας, *Χατζή Μουσταφά* στο ΦΕΚ 19Α - 07/06/1834 να προσαρτάται στον τότε δήμο Αιγιαλείας του νομού Αργολίδος και Κορινθίας. Το 1915 με το ΦΕΚ 294Α - 28/08/1915 μετονομάστηκε σε Ευαγγελίστρια ενώ το 1931 με το ΦΕΚ 419Α - 19/12/1931 ορίστηκε έδρα της νεοσυσταθείσας ομώνυμης κοινότητας. Σύμφωνα με το σχέδιο Καλλικράτης, αποτελεί την τοπική κοινότητα Ευαγγελιστρίας που υπάγεται στη δημοτική ενότητα Βόχας του δήμου Βέλου - Βόχας και σύμφωνα την απογραφή του 2011 έχει πληθυσμό 308 κατοίκους.

## Εξωτερικοί σύνδεσμοι

* Άγιος Νικόλαος, Ευαγγελίστρια, Βραχάτι Κορινθίας στο https://www.youtube.com/

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Μπολάτι Κορινθίας

[μικρογραφία|'''Ο [Δήμος Βέλου-Βόχας|Δήμος Βέλου - Βόχας, στην Περιφέρεια Πελοποννήσου (χάρτης)**]]
Το **Μπολάτι** είναι πεδινό χωριό της [[Περιφερειακή Ενότητα Κορινθίας|Περιφερειακής Ενότητας Κορινθίας]] (πρώην [[Νομός Κορινθίας]]), στην [[Περιφέρεια Πελοποννήσου]], με υψόμετρο 19 μέτρων και πληθυσμό 715 κατοίκων (Απογραφή 2021). Διοικητικά ανήκει στη Δημοτική Κοινότητα Μπολατίου και υπάγεται στη [[Δημοτική Ενότητα Βόχας]] (πρώην [[Δήμος Βόχας]]), του [[Δήμος Βέλου-Βόχας|Δήμου Βέλου - Βόχας]].

==Γεωγραφικές πληροφορίες==
Το Μπολάτι βρίσκεται στο κέντρο της [[Κορινθία]]ς, σε απόσταση 14 χιλιομέτρων δυτικά από την [[Κόρινθος|Κόρινθο]] (μέσω [[Άσσος Κορινθίας|Άσσος]] - [[Βραχάτι]]) και 3 χιλιομέτρων βορειοδυτικά από το [[Ζευγολατιό Κορινθίας|Ζευγολατιό]] (έδρα [[Δήμος Βέλου-Βόχας|Δήμου Βέλου - Βόχας]]). Είναι κτισμένο στην πεδιάδα της Βόχας, δίπλα στην παλαιά Εθνική Οδό Αθηνών - Πατρών ([[Εθνική Οδός 8 (Ελλάδα)|Εθνική Οδός 8]]) και προς τα νότια παράλια του [[Κορινθιακός κόλπος|Κορινθιακού]].

== Διοικητικές μεταβολές ==

***ΦΕΚ 19Α - 07/06/1834**. Ο οικισμός Μπολάτι, προσαρτάται στο Δήμο Απίας.
***09-12-1840**. Ο οικισμός Μπολάτι, αποσπάται από το Δήμο Απίας και προσαρτάται στο Δήμο Κορινθίων.
***ΦΕΚ 136Α - 08/07/1899**. Ο οικισμός Μπολάτι, αποσπάται από το [[Νομός Αργολίδας και Κορινθίας|Νομό Αργολίδος και Κορινθίας]] και υπάγεται στο [[Νομός Κορινθίας|Νομό Κορινθίας]].
***ΦΕΚ 282Α - 04/12/1909**. Ο οικισμός Μπολάτι, αποσπάται από το [[Νομός Κορινθίας|Νομό Κορινθίας]] και υπάγεται στο [[Νομός Αργολίδας και Κορινθίας|Νομό Αργολίδος και Κορινθίας]].
***ΦΕΚ 262Α - 31/08/1912**. Ο οικισμός Μπολάτι, αποσπάται από το Δήμο Κορινθίων και προσαρτάται στην Κοινότητα Βραχατίου.
***ΦΕΚ 91Α - 28/03/1930**. Ο οικισμός Μπολάτι, αποσπάται από την Κοινότητα Βραχατίου και ορίζεται έδρα της Κοινότητας Μπολατίου.
***ΦΕΚ 105Α - 29/04/1949**. Ο οικισμός Μπολάτι, αποσπάται από το [[Νομός Αργολίδας και Κορινθίας|Νομό Αργολίδος και Κορινθίας]] και υπάγεται στο [[Νομός Κορινθίας|Νομό Κορινθίας]].
***ΦΕΚ 244Α - 04/12/1997**. Ο οικισμός Μπολάτι, αποσπάται από την Κοινότητα Μπολατίου και προσαρτάται στο [[Δήμος Βόχας|Δήμο Βόχας]].
***ΦΕΚ 87Α - 07/06/2010'''. Ο οικισμός Μπολάτι, αποσπάται από το Δήμο Βόχας και προσαρτάται στο Δήμο Βέλου - Βόχας.

## Εξωτερικοί σύνδεσμοι
* Διοικητικές μεταβολές οικισμών - Μπολάτι Κορινθίας (Ε.Ε.Τ.Α.Α.)
* Διοικητικές μεταβολές Κοινοτήτων - Κοινότητα Μπολατίου Κορινθίας (Ε.Ε.Τ.Α.Α.)
* Δήμος Βέλου - Βόχας (επίσημα ιστοσελίδα Δήμου Βέλου - Βόχας)

## Παραπομπές


## Χάρτης περιοχής


Κατηγορία:Χωριά της περιφερειακής ενότητας Κορινθίας
Κατηγορία:Δήμος Βέλου-Βόχας
Σουλτάνα Ελευθεριάδου

Η **Σουλτάνα Ελευθεριάδου** (γεν. Καβάλα) είναι Ελληνίδα δικηγόρος και πολιτικός, εκλεγμένη βουλευτής Καβάλας με τον ΣΥΡΙΖΑ. Είναι μέλος της Διαρκούς Επιτροπής Οικονομικών Υποθέσεων. 

Σπούδασε στη Νομική Σχολή του Δημοκρίτειου Πανεπιστημίου Θράκης. Έχει κάνει μεταπτυχιακές σπουδές στο εργατικό και εμπορικό δίκαιο. Ειδικεύεται στο εργατικό, ασφαλιστικό και διοικητικό δίκαιο. Εξελέγη βουλευτής Καβάλας στις εκλογές της 7ης Ιουλίου 2019, με 7.708 ψήφους.

## Παραπομπές


 

Κατηγορία:Βουλευτές Καβάλας
Κατηγορία:Βουλευτές εκλεγμένοι με τον ΣΥΡΙΖΑ
Αλίσα Φιεντίτσκινα

Η **Αλίσα Αντρέγιεβνα Φιεντίτσκινα** ( , *FYEH-deech-kee-nah*; γεννημένη στις 14 Φεβρουαρίου 2002) είναι Ρωσίδα αθλήτρια του καλλιτεχνικού πατινάζ. Είναι η πρωταθλήτρια του Διεθνούς Κυπέλλου της Νίκαιας του 2017 και έχει κερδίσει δύο ασημένια μετάλλια στη σειρά ISU Challenger. Έλαβε ένα μικρό χρυσό μετάλλιο για τη σύντομη συμμετοχή της στο Παγκόσμιο Πρωτάθλημα Junior 2016. 

## Προσωπική ζωή
Η Φιεντίτσκινα γεννήθηκε στις 14 Φεβρουαρίου 2002 στο Ροστόφ Ντον της Ρωσίας.  

## Καριέρα
Η Φιεντίτσκινα άρχισε να κάνει πατινάζ το 2006 όταν ήταν 4 ετών.  Στην σεζόν 2014–15, προκρίθηκε για πρώτη φορά στο Ρωσικό Πρωτάθλημα Junior και τερμάτισε στην 8η θέση. 

### Σεζόν 2015–16
Το διεθνές ντεμπούτο της Fedichkina ήρθε τη σεζόν 2015-16. Ανταγωνιζόμενη στην πρώτη θέση στο Junior Grand Prix (JGP), κατέλαβε την πρώτη θέση στη σύντομη συμμετοχή, την 5η στο δωρεάν πατινάζ και την 4η γενικά στην JGP Ρίγα τον Αύγουστο του 2015. Τον επόμενο μήνα, κέρδισε το ασημένιο μετάλλιο στο JGP Spain μετά την πρώτη θέση στο σύντομο, δεύτερο στο δωρεάν, και κερδίζοντας συνολικό σκορ 0,42 λιγότερο από την Ιαπωνίδα Γιούνα Σιράιβα. 

Η Φιεντίτσκινα κέρδισε το χρυσό στο Διεθνές Κύπελλο της Νίκαιας του 2015. Βρέθηκε δεύτερη στη σύντομη, τέταρτη στο δωρεάν και τέταρτη συνολικά στον τελικό JGP 2015-2016, που πραγματοποιήθηκε τον Δεκέμβριο στην Μπαρτσλόνα της Ισπανίας. Αργότερα εκείνο τον μήνα, έκανε το ντεμπούτο της στην εθνική της θέση, βάζοντας την 11η θέση στο Πρωτάθλημα της Ρωσίας. Τον Ιανουάριο, η Φιεντίτσκινα κέρδισε το χάλκινο μετάλλιο της Ρωσίας σε εθνικό επίπεδο πίσω από την Πολίνα Τσούρσκαγια και τη Μαρία Σότσκοβα. Τον Μάρτιο, της απονεμήθηκε ένα μικρό χρυσό μετάλλιο για το σύντομο αποτέλεσμα του προγράμματος στο Παγκόσμιο Πρωτάθλημα Junior 2016 στο Ντέμπρετσεν της Ουγγαρίας. Αποσύρθηκε μία ώρα πριν από το ελεύθερο πατίνι λόγω του αστραγάλου που είχε διάστρεμμα στην πράξη.  

### Σεζόν 2016-17
Στο Ρωσικό Πρωτάθλημα του 2017, η Φιεντίτσκινα κατέλαβε τη 10η θέση στο ανώτερο επίπεδο. 

### Σεζόν 2017-18
Τον Οκτώβριο, η Φιεντίτσκινα έκανε το πρώτο της ντεμπούτο στο Κύπελλο της Νίκαιας 2017 όπου κέρδισε το χρυσό μετάλλιο. Δύο εβδομάδες αργότερα, η Φιεντίτσκινα πήρε το δεύτερο ασημένιο μετάλλιο της CS στο 2017 Golden Spin του Ζάγκρεμπ. Και πάλι τελείωσε πίσω από την Κωνσταντίνοβα. 

Μετά το Πρωτάθλημα Ρωσικού Πατινάζ 2018, όπου η Φιεντίτσκινα δεν αγωνίστηκε λόγω τραυματισμού, χωρίστηκε με τον προπονητή Γεβγκένι Ρουκάβιτσιν για να συμμετάσχει με ομάδα του Αλεξέι Μίσιν. 

## Προγράμματα

## Καλύτερες Ανταγωνιστικές  στιγμές
*CS: Σειρά Challenger ; JGP: Junior Grand Prix* 

## Παραπομπές


## Εξωτερικοί σύνδεσμοι
* 

Κατηγορία:Σελίδες με πηγές CS1 στα Ρωσικά (ru)
Κατηγορία:Ρωσίδες αθλήτριες
Τιβνί

**Τιβνί** ή **Θαμνί**,βασιλιάς (του βόρειου βασιλείου) του Ισραήλ.

## Προοίμιο
Ύστερα από την δολοφονία του βασιλιά του Ισραήλ Ηλά από έναν ίππαρχο του, ονόματι Ζιμρί  ή Ζαμβρί στην πόλη Θερσά ο τελευταίος αυτοανακηρύχθηκε βασιλιάς αφού φρόντισε να δολοφονήσει και όλη την οικογένεια του προηγούμενου βασιλέα.

Ο στρατός του Ισραήλ που βρίσκονταν τοτε στρατοπεδευμένος μπροστά στην πόλη των Φιλισταίων Γαβαθών όταν πληροφορήθηκε τα γεγονότα αντέδρασε και ανακήρυξε βασιλιά τον στρατηγό των πεζών Αμρί που ήταν αρχηγός του. Κατόπιν όλοι μαζί κινήθηκαν προς την Θερσά την οποία πολιόρκησαν και κατέλαβαν. Ο Ζιμρί κατέφυγε σε ένα πύργο που βρίσκονταν στο ανάκτορο της πόλης τον πυρπόλησε και χάθηκε και εκείνος μέσα στη φωτιά. Η βασιλεία του είχε κρατήσει επτά μέρες .

## Η άνοδος στον θρόνο και το τέλος του Τιβνί
Κατόπιν ο λαός του βασιλείου διχάστηκε καθώς οι μισοί ανακήρυξαν βασιλιά τον Τιβνί γιο του Γωνάθ ενώ οι υπόλοιποι παρέμειναν πιστοί στον Αμρί. Ξέσπασε πόλεμος μεταξύ των δυο βασιλιάδων και ο Αμρί υπερίσχυσε σκοτώνοντας τον Τιβνί και τον αδελφό και υπαρχηγό του Ιωράμ .

## Χρονολόγηση
Η βασιλεία του Τιβνί έλαβε χώρα σύμφωνα με κάποιες πήγες μεταξύ του 884 και 880 π.Χ.,του Αμβρί μεταξύ 884 και 873 π.Χ., του Ζιμρί το 884 π.Χ. και του Ηλά μεταξύ 885 και 884 π.Χ.. Άλλες πηγές δίνουν διαφορετικές χρονολογίες: Τιβνί (931-927 π.Χ), Αμβρί (931-920 π.Χ) Ζιμρί (931 π.Χ) και Ηλά (932-931 π.Χ).

## Παραπομπές

## Πηγές
*Jewish Encyclopedia*[http://www.jewishencyclopedia.com/articles/14389-tibni ΤΙΒΝΙ]*
*Κολιτσάρας Ι.Θ. Η ΠΑΛΑΙΑ ΔΙΑΘΗΚΗ ΤΟΜΟΣ Β Γ΄ΒΑΣΙΛΕΙΩΝ ΕΚΔΟΣΙΣ 5η ΑΔΕΛΦΟΤΗΣ ΘΕΟΛΟΓΩΝ Η ΖΩΗ -1997
*ISRAELFINKELSTEIN & NEIL ASHER SILBERMAN.ΒΙΒΛΟΣ Η ΑΛΗΘΕΙΑ ΜΕΣΑ ΑΠΟ ΤΙΣ ΑΝΑΣΚΑΦΕΣ. ΕΚΔΟΣΕΙΣ ΚΑΚΤΟΣ 2003.ISBN 960-382-492-5
*Jewish Encyclopedia*[http://www.jewishencyclopedia.com/articles/4373-chronology CHRONOLOGY By: Emil G. Hirsch, Jules Oppert, J. Frederic McCurdy, Richard Gottheil, JosephJacobs]*

Κατηγορία:Πρόσωπα της Παλαιάς Διαθήκης
Πάρκο Μονσουρί

Το **Πάρκο Μονσουρί** (γαλλικά: Parc Montsouris) είναι δημόσιο πάρκο που βρίσκεται στο νότιο Παρίσι, στη Γαλλία, στο 14ο διαμέρισμα και έχει έκταση 15,5 εκτάρια. Εγκαινιάστηκε επίσημα το 1875 μετά από ένα πρώιμο άνοιγμα το 1869.

Το πάρκο είναι σχεδιασμένο σε αγγλικό στιλ και φιλοξενεί πολλά είδη πουλιών, φυτών και δέντρων.

Οι πινακίδες πληροφοριών στο πάρκο αναφέρουν ότι οφείλει το όνομά του στα πολλά τρωκτικά που υπήρχαν στους μύλους κατά μήκος του ποταμού Μπιέβρ.

## Περιγραφή
αριστερά|μικρογραφία|250x250εσ|Η λίμνη του πάρκου
μικρογραφία|253x253εσ|Χάρτης του πάρκου Μονσουρί|εναλλ.=|αριστερά
Το πάρκο Μονσουρί είναι ένα από τα τέσσερα μεγάλα αστικά δημόσια πάρκα, μαζί με το δάσος της Βουλώνης, το δάσος της Βενσέν και το  πάρκο Μπυτ-Σωμόν, που δημιουργήθηκαν στα πλαίσια του μετασχηματισμού του Παρισιού από τον αυτοκράτορα Ναπολέοντα Γ' και τον Νομάρχη του Σηκουάνα βαρόνο Οσμάν, σε καθένα από τα βασικά σημεία γύρω από το Παρίσι, προκειμένου να παρέχουν πράσινο χώρο και αναψυχή για τον ταχέως αναπτυσσόμενο πληθυσμό του Παρισιού.  

Το πάρκο έχει έκταση 15,5 εκτάρια και περίμετρο 1,5 χιλιόμετρο και είναι σχεδιασμένο ως αγγλικός κήπος τοπίου από τον Ζαν-Σαρλ Αλφάν. 

Το πάρκο Μονσουρί είναι ένας από τους μεγαλύτερους χώρους πρασίνου στο Παρίσι. Βρίσκεται ανάμεσα στην οδό Αλεζιά και την Πανεπιστημιούπολη του Παρισιού. Η γειτνίαση του πάρκου με την Πανεπιστημιούπολη το καθιστά αγαπημένο σημείο περιπάτου για τους φοιτητές. 

Το πάρκο περιλαμβάνει μια λίμνη, μικρό καταρράκτη, χώρους με γκαζόν, όμορφα αγάλματα, πολλές αξιόλογες ποικιλίες δέντρων, θάμνων και λουλουδιών, καφέ, κουκλοθέατρο καθώς και πολλά διαφορετικά είδη πουλιών. Το εστιατόριο «Παβιγιόν Μονσουρί» υπάρχει από το 1889 και πολλά διάσημα πρόσωπα το επισκέπτονταν συχνά, όπως ο Λένιν και ο Τρότσκι, η Σιμόν ντε Μπωβουάρ και ο Ζαν-Πωλ Σαρτρ, ο Πωλ Ζουβέ και ο Μαρσέλ Καρνέ, κ.ά. Οι επισκέπτες μπορούν επίσης να δουν το σταθμό μετεωρολογίας Μονσουρί και μια στήλη ύψους 4 μέτρων με επιγραφή που σηματοδοτεί την τοποθεσία του μεσημβρινού του Παρισιού. Η δεξαμενή Μονσουρί, η οποία περιέχει το ένα τρίτο του πόσιμου νερού που καταναλώνεται στο Παρίσι, είναι ανοιχτή στο κοινό μία φορά το χρόνο, τις Ημέρες της Πολιτιστικής Κληρονομιάς. 

Πολλές δωρεάν συναυλίες παρέχονται από Μάιο έως Σεπτέμβριο στο περίπτερο.

Ο σταθμός Σιτέ Υνιβερσιταίρ του δικτύου περιφερειακών τρένων RER B βρίσκεται στο νότιο τμήμα του πάρκου, όπου συνδέεται με τη γραμμή 3 του νέου τραμ Ιλ-ντε-Φρανς. 
Αρχείο:Parc Montsouris Weeping Beech.jpg|Η λίμνη του πάρκου
Αρχείο:P1110775 Paris XIV parc Montsouris mire sud inscription rwk.JPG|Η επιγραφή που σηματοδοτεί τον μεσημβρινό του Παρισιού
Αρχείο:Parc Montsouris statue 11.JPG|*Οι Ναυαγοί*, έργο του Αντουάν Ετέξ, 1859
Αρχείο:P1110707 Paris XIV parc de Montsouris rwk.JPG|*Στήλη της Οπλισμένης Ειρήνης*, έργο του Ζυλ-Φελίξ Κουτάν
Αρχείο:Weather station in Paris, France (4).jpg|Βροχόμετρα στο σταθμό μετεωρολογίας
Αρχείο:Guérite de garde parc Montsouris.jpg|Φυλάκιο στο πάρκο
Αρχείο:P1110701 Paris XIV parc Montsouris allée de la Vanne rwk.JPG|Αλέα στο πάρκο


## Εξωτερικοί σύνδεσμοι

* Το πάρκο Μονσουρί

## Παραπομπές
Κατηγορία:Πάρκα στη Γαλλία
Κατηγορία:Παρίσι
Ερωτισμός

Ο **ερωτισμός** είναι στοιχείο που προκαλεί σεξουαλικά συναισθήματα,  καθώς και μια φιλοσοφική σκέψη σχετικά με την αισθητική της σεξουαλικής επιθυμίας, του αισθησιασμού και της ρομαντικής αγάπης . Αυτό το στοιχείο μπορεί να βρεθεί σε οποιαδήποτε μορφή έργου τέχνης, όπως ζωγραφική, γλυπτική, φωτογραφία, θέατρο, μουσική ή λογοτεχνία . Ο όρος μπορεί επίσης να αναφέρεται σε μια κατάσταση σεξουαλικής διέγερσης . 

Όπως ανέφερε ο Γάλλος μυθιστοριογράφος Ονορέ ντε Μπαλζάκ, ο ερωτισμός εξαρτάται όχι μόνο από τη σεξουαλική ηθική ενός ατόμου, αλλά και από τον πολιτισμό και τον χρόνο στον οποίο βρίσκεται ένα άτομο.    

## Ψυχαναλυτική προσέγγιση
Επηρεασμένοι από τον Σίγκμουντ Φρόυντ , οι ψυχοθεραπευτές στράφηκαν στην ελληνική φιλοσοφία για κατανόηση της αυξημένης αισθητικής του έρωτα.  Για τον Πλάτωνα, ο Έρωτας είναι μια σχεδόν υπερβατική εκδήλωση όπου το υποκείμενο επιδιώκει να προχωρήσει πέρα από τον εαυτό του και να σχηματίσει μια σχέση με το αντικείμενο : "η αληθινή σειρά της μετάβασης ... στα θέματα  της αγάπης, χρησιμοποιείς τις ομορφιές της γης ως βήματα ... έως ότου φτάνεις στην έννοια της απόλυτης ομορφιάς ". 

## Ομοερωτισμός
δεξιά|μικρογραφία| ''Αρσενικά γυμνά σώματα'', του John Singer Sargent (περ. 1880).
Ο ομοερωτισμός είναι η σεξουαλική έλξη μεταξύ των μελών του ίδιου φύλου.  Η έννοια διαφέρει από την έννοια της ομοφυλοφιλίας αφού αναφέρεται συγκεκριμένα στην ίδια την ερωτική επιθυμία και όχι απαραίτητα στον σεξουαλικό προσανατολισμό. Είναι μια πολύ παλαιότερη ιδέα από την ιδέα της ομοφυλοφιλίας του 19ου αιώνα και απεικονίζεται ή εκδηλώνεται σε όλη την ιστορία των εικαστικών τεχνών και της λογοτεχνίας.  

Μελετητές έχουν αναλύσει το ιστορικό πλαίσιο του ομοερωτισμού σε πολλές μορφές, όπως στην μυθολογία, αναγεννησιακή λογοτεχνία, πίνακες ζωγραφικής και αγγεία της αρχαίας Ελλάδας.

## Παραπομπές


Κατηγορία:Βίντεο
Κατηγορία:Πορνογραφία
Κατηγορία:Ανθρώπινη σεξουαλικότητα
Ανατόλι Πέτροβιτς Αλεξάντροφ

Ο **Ανατόλι Πέτροβιτς Αλεξάντροφ** (ρωσ. Анатолий Петрович Александров, 13 Φεβρουαρίου 1903 – 3 Φεβρουαρίου 1994), γνωστός και ως **Α.Π. Αλεξάντροφ**, ήταν Ρώσος/Σοβιετικός φυσικός, διευθυντής του Ινστιτούτου Κουρτσάτοφ, ακαδημαϊκός (από το 1953) και πρόεδρος επί δεκαετία και πλέον της Σοβιετικής Ακαδημίας Επιστημών.

Ο Ανατόλι Π. Αλεξάντροφ γεννήθηκε στη μικρή πόλη Ταράστσα στο τότε Κυβερνείο του Κιέβου της Ρωσικής Αυτοκρατορίας (σήμερα βρίσκεται στην Ουκρανία). Μετά την αποφοίτησή του το 1930 προσκλήθηκε από τον Αμπράμ Ιόφε να συνεργασθούν στο Λένινγκραντ.

Ο Αλεξάντροφ έγινε γνωστός όταν, κατά τον Β΄ Παγκόσμιο Πόλεμο, βρήκε μια μέθοδο σε συνεργασία με τον Ίγκορ Κουρτσάτοφ να απομαγνητίζει τα πλοία, ώστε να προστατεύονται από τις γερμανικές θαλάσσιες νάρκες. Η μέθοδος ήταν λειτουργική από τα τέλη του 1941 και χρησιμοποιήθηκε από τότε μέχρι το τέλος του πολέμου και μετέπειτα. Οι Αλεξάντροφ και Κουρτσάτοφ συνέχισαν να εργάζονται μαζί στο Ινστιτούτο Ιόφε. Το 1943 το εργαστήριό τους χωρίσθηκε από το Ινστιτούτο αυτό και εγκαταστάθηκε στη Μόσχα για εργασία στο σοβιετικό πρόγραμμα ατομικής βόμβας). Από το 1962 ο Αλεξάντροφ ήταν μέλος του Κομμουνιστικού Κόμματος της Σοβιετικής Ένωσης.

Χαρακτηριζόμενος από συνεργάτες του ως ιδιοφυής επιστήμονας και οργανωτής, ο Α. Αλεξάντροφ συγκλονίσθηκε από το πυρηνικό ατύχημα του Τσερνόμπιλ, το χειρότερο στην ανθρώπινη ιστορία. Η καταστροφή αυτή παρακίνησε τη Σοβιετική κυβέρνηση να αναθεωρήσει και να αναβάλει το φιλόδοξο πρόγραμμα πυρηνικών εργοστασίων ενέργειας. Ως ο βασικός σχεδιαστής του τύπου πυρηνικού αντιδραστήρα RBMK, που εξερράγη στο Τσερνόμπιλ, ο Αλεξάντροφ αρνήθηκε να παραδεχθεί ότι κάποιο σχεδιαστικό ελάττωμα ήταν μερικώς υπαίτιο για τη καταστροφή.

Ο Ανατόλι Π. Αλεξάντροφ πέθανε από καρδιακή προσβολή στη Μόσχα, σε ηλικία 90 ετών.

## Τιμητικές διακρίσεις
* Ήρωας της Σοσιαλιστικής Εργασίας (1954, 1960, 1973)
* Τάγμα του Λένιν (1945, 1949, 1953, 1954, 1956, 1960, 1973, 1978, 1983)
* Τάγμα της Οκτωβριανής Επανάστασης (1971)
* Τάγμα της Κόκκινης Σημαίας της Εργασίας (1945)
* Μετάλλιο «Για την υπεράσπιση του Στάλινγκραντ» (1945)
* Μετάλλιο «Για την υπεράσπιση της Σεβαστούπολης» (1945)
* Βραβείο Λένιν (1959)
* Κρατικό Βραβείο Ε.Σ.Σ.Δ. (τότε «Βραβείο Στάλιν», 1942, 1949, 1951, 1953)
* Δίπλωμα του Πρεζίντιουμ του Ανώτατου Σοβιέτ της Ρωσικής Ομοσπονδίας (1993)
* Μετάλλιο Κουρτσάτοφ (1968)
* Χρυσό Μετάλλιο Λομονόσοφ (1978)
* Χρυσό Μετάλλιο Βαβίλοφ (1978)

### Ονομάσθηκαν προς τιμή του
* Ο αστεροειδής 2711 Αλεξαντρόφ (Aleksandrov), που ανακαλύφθηκε το 1978.

## Παραπομπές


## Εξωτερικοί σύνδεσμοι
* «Ο Ακαδημαϊκός Α.Π. Αλεξάντροφ», *Soviet Atomic Energy*. τόμος 14 (3), σσ. 243-244 (έτος 1964)
* 

Κατηγορία:Σοβιετικοί φυσικοί
Κατηγορία:Σοβιετικοί εφευρέτες
Κατηγορία:Νικητές βραβείου Λένιν
Κόλπος Αργοστολίου

Με την ονομασία **Κόλπος Αργοστολίου** αναφέρεται στους χάρτες μεγάλος κόλπος της νήσου Κεφαλονιάς, όχι ο μικρότερος όρμος στην ακτή του οποίου είναι κτισμένη η πόλη του Αργοστολίου και έχει μυχό («τέρμα») τον Κούταβο, αλλά ο μεγάλος κόλπος που χωρίζει το κεντρικό τμήμα της Κεφαλονιάς από τη χερσόνησο Παλική στα ανατολικά, και περιλαμβάνει τον παραπάνω όρμο στο νοτιοανατολικό τμήμα του.

Το στόμιο του κυρίως Κόλπου Αργοστολίου έχει πλάτος ακριβώς 3 χιλιόμετρα, ανάμεσα στο ακρωτήριο του Πλατύ Γιαλού και το νοτιοδυτικό ακρωτήριο της Παλικής. Από εκεί η διείσδυση του κόλπου, δηλαδή η απόσταση ανάμεσα στο κέντρο του στομίου και στον μυχό, είναι 13,5 έως 14 χιλιόμετρα. Πρόκειται δηλαδή για έναν αρκετά «κλειστό» κόλπο, όπως κλειστός είναι και ο μικρός όρμος του Αργοστολίου. Εναλλακτικά, ως στόμιο ή είσοδος στον Κόλπο Αργοστολίου μπορεί να θεωρηθεί η γραμμή που ενώνει το «Ακρωτήρι» (το νοτιότατο άκρο της Παλικής, όπου και η Κουνόπετρα) με τις νησίδες Βαρδιάνους και από εκεί με το ακρωτήριο του αεροδρομίου ή το Ακρωτήριο Αγία Πελαγία.

Ο Κόλπος Αργοστολίου είναι αβαθής σε σχέση με την έκτασή του. Οι κυριότεροι οικισμοί είναι στην ανατολική ακτή το Αργοστόλι και στη δυτική ακτή το Ληξούρι.

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Κολπος Αργοστολιου
Αργοστολ
Αργοστολ
Αργοστολ
Ψηλότερα κτήρια στην Ελλάδα

Το 2025 θα ολοκληρωθεί ο Riviera Tower ο οποίος θα είναι ο μεγαλύτερος ουρανοξύστης στην Ελλάδα με 200 μέτρα ύψος και 45 ή 50 ορόφους. Θα βρίσκεται στο Μητροπολιτικό Πάρκο Ελληνικού.

Αυτά είναι τα υψηλότερα κτήρια της χώρας.

Κατηγορία:Κατάλογοι κτιρίων και κατασκευών στην Ευρώπη
Κατηγορία:Κτίρια και κατασκευές στην Ελλάδα
Φρανσίσκο ντε Μιράντα

Ο **Φρανσίσκο ντε Μιράντα** (ισπανικά:**Sebastián Francisco de Miranda y Rodríguez de Espinoza,** 28 Μαρτίου 1750-14 Ιουλίου 1816) ήταν στρατιωτικός ηγέτης και επαναστάτης με καταγωγή από τη Βενεζουέλα της Λατινικής Αμερικής. Αν και τα σχέδια του περί ανεξαρτησίας των ισπανικών αποικιών απέτυχαν μνημονεύεται ως ο πρόδρομος του Σιμόν Μπολίβαρ. Η ζωή του ήταν ρομαντική και συνάμα περιπετειώδης. Ήταν μέλος τριών ιστορικά και πολιτικά σημαντικών κινημάτων της εποχής του: στην Αμερικανική Επανάσταση, στη Γαλλική Επανάσταση και στη Λατινοαμερικανική Επανάσταση. Ήταν ιδεαλιστής με όραμα την απελευθέρωση και την ενοποίηση όλων των ισπανόφωνων χωρών της Αμερικής.

## Τα πρώτα χρόνια
Ο Φρανσίσκο ντε Μιράντα γεννήθηκε στο Καράκας της Βενεζουέλας. Πατέρας του ήταν ο Σεμπαστιάν ντε Μιράντα Ραβέλο, μετανάστης από τα Κανάρια νησιά και πετυχημένος και πλούσιος έμπορος. Η μητέρα του, Φρανθίσκα Αντόνια Ροντρίγκεθ ντε Εσπινόζα, εθεωρείτο εύπορη. Επομένως, ο Μιράντα μεγάλωσε σε εύπορη οικογένεια και απολάμβανε τα οφέλη μιας πλούσιας ανατροφής.

## Εκπαίδευση
Ο Μιράντα ξεκίνησε τις σπουδές του στις 10 Ιανουαρίου 1762 στο Βασιλικό Παπικό Πανεπιστήμιο του Καράκας, όπου σπούδασε λατινικά, γραμματική του Αντόνιο ντε Νεμπρίχα και κατήχηση για 2 έτη.

Μέχρι το 1766 συνέχισε τις σπουδές του μελετώντας τα έργα των Κικέρωνα και Βιργιλίου και γραμματική, ιστορία, γεωγραφία και αριθμητική. Το 1767 έλαβε το πτυχίο απολυτήριου στις ανθρωπιστικές σπουδές. Άγνωστο παραμένει αν έλαβε ποτέ τον τίτλο του ιατρού, αν και ο ίδιος σε δήλωση του είπε ότι τον έλαβε.

## Η σχέση του με την Ελλάδα
Ο Φρανσίσκο ντε Μιράντα ήταν ιδιαίτερα ελληνομαθής και ελληνολάτρης. Μεγαλωμένος και γαλουχημένος με τα δημοκρατικά και ανθρωπιστικά ιδεώδη που εκπορεύονται από τους αρχαίους Έλληνες, ο Φρανσίσκο ήταν ερωτευμένος με την Ελλάδα, κάτι που τον ώθησε στην επιθυμία να ατενίσει το μεγαλείο της από κοντά. Αποβιβάζεται στην υπό οθωμανικής κατοχής Ελλάδα στις 16 Μαίου 1786. Έγινε ο πρώτος αμερικανός πολίτης που επισκέπτεται την χώρα και η παραμονή του θα διαρκέσει 3 μήνες.

Στην τρίμηνη παραμονή του επισκέπτεται τους σημαντικότερους ιστορικούς τόπους στους οποίους έλαβαν χώρα σπουδαίες μάχες. Επισκέπτεται Ζάκυνθο, Πάτρα, Κόρινθο, Αθήνα, Πειραιά, Σαλαμίνα και Μαραθώνα. Σημαντική θεωρείται και η αγάπη του για την αρχαία ελληνική γραμματεία με πάνω από 150 τόμοι Ελλήνων κλασσικών να βρίσκονται στην βιβλιοθήκη του.

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Βόρειος πυλώνας, Στήλη 4).

## Παραπομπές


Κατηγορία:Βενεζουελάνοι επαναστάτες
Κατηγορία:Πολιτικοί της Βενεζουέλας
Κατηγορία:Ονόματα χαραγμένα στην Αψίδα του Θριάμβου